Downloaded from YTS.MX
Official YIFY movies site: YTS.MX
Vanessa je oduvijek bila najodvažnija od svih nas.
Bila je vrlo hrabra.
Znala mi je savjetovati: „Ako želiš nešto, trebaš se za to boriti.”
Sada, unatoč svemu što se događa s Vanessom, neću odustati.
Razvodnica Guillén…
NETFLIXOV DOKUMENTARNI FILM
…nestala je 22. travnja.
Ovo mi je privuklo pozornost od samog početka.
Nešto je tu bilo čudno.
Želimo vratiti Vanessu kući što je učinkovitije i brže moguće.
Vojnikinja je u saveznoj vojnoj bazi, a to bi mjesto trebalo biti
jedno od najsigurnijih, no očito to nije.
Sve ono što je praktički nezamislivo u Americi…
GODINA JADA U FORT HOODU
…zbivalo se u bazi.
Uništit će tu obitelj.
Želim da se Fort Hood zatvori i da se pokrene istraga protiv svih njih!
Njezin slučaj privukao je pozornost medija diljem zemlje.
Ljudi žele znati
gdje je Vanessa Guillen?
PRAVDA ZA VANESSU
Hispanska je kultura uspavani div
i mislim da ga je obitelj Guillén upravo probudila.
-Što želimo? -Pravdu!
-Kada je želimo? -Odmah!
Moja je kći bila čudo.
Bog mi ju je dao i imala je svrhu.
S deset godina rekla mi je: „Kad odrastem, idem u vojsku.”
„Ne, kćeri, nije to za žene”, rekla sam.
Rekla mi je: „Ne pretjeruj, mama. Jednog dana moram otići.
Znam da ću ondje uspjeti.”
Mislila sam, dijete je, zaboravit će.
VANESSINA MAJKA
Kad je navršila 18 godina, pozvala me u sobu i rekla mi:
„Sjećaš se da sam ti rekla da ću biti vojnikinja ili astronautkinja?”
To mi je rekla, da će otići na mjesec ili u vojsku.
„Bolje idi na Mjesec”, rekla sam.
„Idi na Mjesec, kćeri.”
S 18 godina rekla je da se prijavila u vojsku.
Hajde!
Vanessa je išla na obuku u Fort Jackson.
-Jedan, dva, tri. -Jedan!
Jedan, dva, tri.
Imali su vrlo strog raspored.
Rekla je da je teško. „Mogu misliti”, rekla sam joj.
No jako se ponosila.
Pisala nam je pisma.
„Ovdje je divno, sviđa mi se okolina i sve.
Mogu ti reći da sam najbrža od svih žena.
Pogodila sam 31 od 40 hitaca s M4.”
„Bravo”, rekla sam.
VOLJENA SESTRA – PONOSIM SE TOBOM
Išla sam joj na prisegu.
Doslovno je sjajila.
Tad je rekla da je stacionirana u Fort Hoodu.
Bilo mi je drago što će biti blizu kuće
i što neće biti stacionirana u drugoj državi ili negdje daleko.
VANESSINA SESTRA
Što li je to ovdje?
Prestani to raditi.
Ja i Vanessa bili smo prijatelji.
Zajedno smo radili i viđali smo se svaki dan na poslu.
Ona je popravljala oružje, tj. bila je serviserka oružja.
Dolazila je kući svaki vikend.
A onda
sve se promijenilo.
VANESSINA SESTRA
TEKSAS
Dana 22. travnja 2020. Vanessa je imala slobodan dan.
Vojska je odlučila da nije potrebno dolaziti u bazu
jer se tada počeo širiti koronavirus.
No Vanessa je primila poruku da mora doći.
Ne želim se prisjećati toga dana.
Sjećam se da je Mayra došla s posla i rekla mi
da misli da se nešto zbilo Vanessi jer joj se ne javlja na mobitel.
Isto je rekao i njezin zaručnik Juan.
Bio sam na poslu
i u vrijeme ručka poslao sam joj poruku.
Mislio sam da još radi.
No činilo mi se predugo.
GDJE SI?
PAUZA ZA RUČAK
ISPRAZNIO TI SE MOBITEL?
JAVI MI SE PORUKOM
ŠTO PRIJE?
Poruke se nisu isporučile.
VANESSIN DEČKO
Tad sam pitao Mayru je li razgovarala s Vanessom.
Juan je bio zabrinut.
Nisam znala kako to reći roditeljima.
Pitala sam Mayru što se zbiva.
Pitala me primjećujem li nešto neobično jer Vanessa ne odgovara na poruke.
Ne javlja mi se. „Zašto?” pitala sam.
Rekla sam joj da nazove u bazu i kaže da želi razgovarati s njom.
I to odmah.
Nazvala sam nadnarednika.
„Što se događa? Cijeli dan pokušavam dobiti sestru, no ne javlja mi se.”
„Nitko je nije vidio od ručka. Ne znamo gdje je”, odgovorio mi je.
Trebali smo ići planinariti nakon posla.
PRIJATELJ
Poslala mi je poruku tog jutra. Najavili su kišu.
Rekao sam joj da ne pada kiša.
Nije mi odgovorila.
Prošlo je dosta vremena.
Pomislio sam kako to nije uobičajeno.
Landy i ja otišli smo u oružarnicu.
Ostavila je ključeve auta, vozačku dozvolu i novčanik.
„Vanessa to ne bi ostavila”, pomislio sam.
VANESSIN PRIJATELJ
Pitala sam ih imaju li kamere, rekli su da nemaju.
Tada sam pomislila kako ništa neću postići preko telefona i odlučila otići onamo.
Nazvala sam Juana i rekla mu da je idem potražiti.
Rekao mi je da ide sa mnom.
Nikad u životu nisam se toliko bojala nečega ili nekoga
kao te večeri.
Predosjećala sam da se dogodilo nešto jako loše.
ŠTO PRIJE
HEJ?
VANESSA, HEJ. PRONAĆI ĆU TE. OBEĆAVAM.
Stigla sam tamo u tri ujutro.
Nadnarednik mi se nije javljao na telefon.
Unajmila sam hotelsku sobu.
Nisam spavala cijelu noć.
„Što se događa?” pisala sam Mayri.
Bila sam bespomoćna.
TEKSAS
Idućeg jutra, kad sam otišla u bazu, nešto nije bilo u redu.
Kad sam ušla u vojarnu, iz kamiona je izašao nadnarednik.
Pitao me što se događa, rekla sam mu da to i mene zanima.
Prošlo je gotovo 24 sata.
Nisu mi iskreno rekli tko ju je zadnji vidio
i cijela je situacija bila sumnjiva.
Pokušala sam umiriti mamu.
Vidjela sam da je vrlo zabrinuta.
„Zaboga, idemo”, rekla sam.
„Te životinje neće tražiti moje dijete. Sama moram potražiti svoju kćer.”
Čim sam stigla u Killeen,
znate li što sam rekla?
„Ovdje zaudara na smrt.
Zaudara na smrt. Ovaj je gradić smrt.”
Moji roditelji na kraju su došli u Killeen.
Bili su uplašeni jer Vanessi nije bilo traga,
a nisu mogli ući u bazu zbog svog imigracijskog statusa.
Rođena sam na ranču Tierra Blanca
u Rio Grandeu u meksičkoj pokrajini Zacatecas.
Svi smo bili zajedno. Bilo je to drugo vrijeme, puno radosti.
Igrala sam se vani i pomagala svom ocu u prirodi.
Zvao me svojom kozom.
Tako me zvao jer sam bila jako mršava.
„Dođi, kozice.” Mala, ali snažna kozica.
Moj je muž odmalena radio ovdje
kako bi sam zaradio svoj novac.
Kad sam se udala, došla sam ovamo.
Izgradili smo život ovdje u Houstonu. Posvetila sam se našem domu.
Moja mala Vanessa oduvijek se borila za svoje snove.
Bila je posebna.
Obožavala je nogomet.
Strastveno.
Vanessu sam upoznala u srednjoj školi preko nogometa.
SJAJNA SEZONA, CURE
Dijelile smo istu strast. Iako sam bila početnica,
jednako smo voljele sport.
VANESSINA PRIJATELJICA
Uvijek je bila odlučna, osobito kad je fizički iskušavala samu sebe.
Čak i ako je trening bio žestok,
poslije bi otišla dizati utege.
U prolazu bih je pitala: „Što radiš? Vrijeme je za polazak.”
Rekla bi mi: „Želiš li naučiti dizati utege?”
„Možda neki drugi put”, rekla bih.
Bila je usredotočena na školu.
Za ručkom se nije družila s prijateljima,
nego bi pisala zadaću sa slušalicama u ušima.
Naravno, kad god bi se družila s nama, bila je vrlo pričljiva i ženstvena.
Cure su ili ženstvene ili sportašice. Ona je bila oboje.
Vanessu sam upoznao na proslavi petnaestog rođendana.
Mislim da je to bilo 2014. g.
Bila je veoma hrabra.
Nikoga se nije bojala.
Volio sam je nasmijavati. Uvijek se smijala.
Bila je jako simpatična i draga.
Kad god smo razgovarale o tome gdje želimo studirati,
rekla bi: „Idem u vojsku, dobit ću stipendiju i vidjeti što dalje.”
Svaka hispanska obitelj, ne samo meksička, rekla bi:
„Želiš ići u vojsku, a žensko si. To neće ići.”
No ona je to zaista željela učiniti.
Ponosila sam se njome.
Velik je korak pridružiti se vojsci.
No mama se brinula cijelo vrijeme.
Govorila je da je to prilično gadno mjesto.
Ona je prva primijetila da nešto nije u redu s Vanessom
nakon nekoliko mjeseci u Fort Hoodu.
Nije više mogla spavati.
Počela je gubiti na težini.
Govorila mi je da je vojska sranje i da nije sve kako se čini.
TEK SAM DOŠLA, A VEĆ ŽELIM OTIĆI.
OSJEĆAM SE PRAZNO.
OSTANEM LI ILI ODEM
SAZNAT ĆETE TO OD ONOG OD KOG TO NAJMANJE OČEKUJETE
Jednog dana rekla mi je: „Mama, teško mi je u bazi.”
Pitala sam je: „Zašto? Osjećam u srcu da nešto kriješ od mene.”
Jer mi je spominjala slučajeve seksualnog uznemiravanja
mladih žena i muškaraca, bez obzira na spol.
„Istina je, mama. Ljude seksualno zlostavljaju”, rekla je.
„U prosincu si mi rekla da uznemiruju druge cure, ali ne i tebe.”
Rekla je: „Lagala sam ti. Doživjela sam uznemiravanje.
Od nadređene osobe,
narednika.”
U Fort Hoodu postoji mafija.
Prava mafija. To nije ništa drugo nego mjesto korupcije i zla.
Vojna baza Fort Hood u Killeenu u Teksasu pod velikom je prismotrom.
Sve je više zahtjeva za istragu tog vojnog objekta.
Fort Hood ogromna je baza.
To je jedna od najvećih vojarni u Sjedinjenim Državama.
To je svijet za sebe.
Različite baze imaju različite reputacije.
Fort Hood baš i nije na dobrom glasu.
Fort Hood ima jednu od najvećih stopa seksualnih napada
od svih baza američke vojske. Imali su dvije masovne pucnjave.
Vojnik, navodno psihički obolio, ustrijelio je troje i ranio 16 kolega.
Drugi je to smrtonosni napad u Fort Hoodu u posljednjih pet godina.
Predstavnik žrtava seksualnog napada…
PREDSJEDNIK UDRUGE
…zapravo je bio svodnik svojim vojnicima.
Nadnarednik Gregory McQueen
optužen je da je navodio vojnikinje s novčanim problemima
na seks s drugim vojnicima za novac.
Ondje je mnogo zla.
KRIJUMČARENJE ORUŽJA
Dvojica vojnika optužena su za pokušaj krijumčarenja imigranata
preko granice.
Brojni su vojnici nestali, mnogo ih je mrtvih.
Ove godine poginulo je 28 vojnika stacioniranih u bazama američke vojske.
Čini se da su u Fort Hoodu smješteni oni najgori…
PREDSTAVNICA ŽRTAVA, VETERANKA
…kada je riječ o zapovjednicima,
klubu rezerviranom za muškarce.
FORT HOOD, „SJAJNO MJESTO”
Zovu ga „sjajnim mjestom”, no na koncu to je mjesto definitivno crna rupa.
TRAŽI SE POMOĆ U POTRAZI ZA VOJNIKOM
Nekoliko tjedana nakon početka pandemije urednik me zamolio da istražim priopćenje
koje smo dobili iz Fort Hooda o Vanessinu nestanku.
Otišla sam na Facebook…
NOVINARKA
…potražiti obitelj ili prijatelje i odmah sam pronašla Mayru Guillén.
Čule smo se telefonski i rekla mi je nešto vrlo upečatljivo.
Sjedila je sama u hotelskoj sobi u Killeenu,
slušajući kako iznad nje lete helikopteri
i nadajući se da traže njezinu sestru.
Htjela je odgovore i zamolila me da se obratim Fort Hoodu
i pokušam saznati nešto što ona još ne zna.
Moja komunikacija s vojnom policijom bila je
sprdačina, doslovno.
Nadnarednik me pitao želim li provjeriti nedostaje li što iz njezine sobe.
U tom sam trenutku pomislila da ako, ne daj Bože, dođe do istrage,
ne bi me smio pustiti unutra.
No znatiželja je pobijedila i rekla sam da me odvede tamo.
Pitala sam ga gdje su njezini ključevi i vojna iskaznica.
Bili su u njegovu džepu. Bila sam strašno zbunjena.
Pomislila sam kako je sve to trebalo biti predano.
Ako je to policija kojoj trebam vjerovati da pronađe moju sestru, ništa od toga.
Odjel američke vojske za kriminalističku istragu, tzv. CID,
bio je jedna od glavnih istražnih jedinica
za nestanak specijalistice Vanesse Guillen.
U to vrijeme ljudi koji su radili u CID-u imali su samo oko tri godine iskustva
i nisu imali stručni nadzor.
Usto nisu imali dovoljno osoblja
i bili su zatrpani brojnim drugim slučajevima.
Kombinacija svih tih čimbenika
zapravo je ometala istragu.
Tog su dana rekli da treba podnijeti policijsku prijavu.
Otišli smo u postaju.
Počeli su zvati ljude koji su je možda posljednji vidjeli
i ljude s kojima je komunicirala taj dan i dan prije.
Dok su stajali ondje, zurila sam u njih. Pokušala sam zapamtiti kako izgledaju.
Jedan od njih
doslovno me pogledao i nasmijao se,
a potom je otišao.
Pitala sam Juana je li to primijetio. Rekao je da jest.
Zapitala sam se tko je taj čovjek.
Saznala sam da je to bio Robinson.
Pokušavali smo otkriti tko je posljednji bio s Guillén kad je nestala.
Netko je spomenuo Robinsona.
On je bio oružar, a ona serviserka oružja.
Pronašli smo Robinsonov broj i nazvali ga.
Rekao je da ju je poslao u vozni park.
Pitao sam je li rekla što na odlasku. Rekao je da nije.
Zatim je poklopio.
CID-u sam dao njegov broj mobitela i rekli su mi: „Dobro, provjerit ćemo.”
Sestra me probudila i pitala jesam li vidjela da je Vanessa nestala.
Pitala sam je kako to misli. Rekla mi je da pogledam Mayrin Twitter.
HAJDE, TWITTERU, POMOZI.
Bila sam šokirana. Ona je u vojsci. Ondje bi trebala biti sigurna.
Pozdrav svima. Snimam ovaj video za širenje svijesti o Vanessinu nestanku…
Okrenuli smo se društvenim mrežama.
Prvo sam počela objavljivati na svojim računima.
JOŠ JE UVIJEK NEMA
A potom sam izradila stranicu na Facebooku.
Zvala se „Pronađimo Vanessu Guillen“.
OVO JE NESTALA VOJNIKINJA VANESSA GUILLEN
Naši sugrađani koji su poznavali Vanessu također su počeli dijeliti stranicu.
Pomozite nam vratiti Vanessu kući.
Vanessa Guillen, vrati se kući, k nama.
Pomozite obitelji da je pronađe. Svako je dijeljenje bitno.
Prošlo je sedam dana otkako je Vanessa zadnji put viđena u Fort Hoodu.
Čini se kao da je prošla vječnost.
Čini se da je prošlo mnogo dulje od tjedan dana.
Zvala bih u Fort Hood svakih nekoliko dana i pitala za novosti,
a oni bi me uvijek upućivali na priopćenja za medije.
Bilo je doista teško dobiti informacije.
Također nisu obavještavali obitelj o potrazi.
Budući da smo bili ogorčeni što nemamo odgovore,
odlučili smo: ako oni ne žele razgovarati s nama, razgovarat ćemo mi s njima.
Želimo odgovore!
Počeli smo prosvjedovati prvog tjedna u svibnju ispred Fort Hooda.
Gdje je Vanessa?
Pozvali smo ljude s društvenih mreža da dođu, da ponesu plakate
i fotografije i zahtijevaju njezin pronalazak.
Želimo Vanessu!
Svakog petka bilo je sve više ljudi. Izrađivali smo transparente.
Ja sam snimala mobitelom, govorila da smo u Killeenu i da je nema već dva tjedna,
a trebala je biti u ovoj bazi.
-Što želimo? -Vanessu!
-Kad je želimo? -Odmah!
Gledati navod da je to „sjajno mjesto” strašno me frustriralo.
Želim pravdu i odgovore.
Imate potrebnu tehnologiju i materijal, ali ne možete naći moju sestru?
Gledati Lupe na tim prosvjedima paralo mi je srce,
ali mislim da je i to bilo važno
kako bi mediji i narod vidjeli da se to stvarno događa,
da šesnaestogodišnjakinja plače za sestrom, a još ne dobivamo pomoć.
Gdje mi je sestra?
Znaju gdje je i želim da kažu istinu,
Trebamo odgovore!
PROŠLO JE GOTOVO MJESEC DANA PRONAĐIMO VANESSU GUILLEN
Prošla su četiri tjedna. Nastavljamo dok je ne nađemo.
Ponovno se zahtijeva potraga za nestalom vojnikinjom…
Vanessa Guillen posljednji put viđena je u Fort…
Komunikacija s dužnosnicima u Fort Hoodu ograničena je.
Pobrinuli smo se da Fort Hood vidi što radimo i da nećemo odustati.
Želimo Vanessu!
Želimo odgovore!
LIPANJ 2020., ŠESTI TJEDAN POTRAGE
Doista nisam znala
što imam pravo pitati u pogledu pravnih pitanja
i koje informacije bi mi mogli dati, a nisu.
Trebala sam osobu koja je iskrena i koja poznaje sustav.
Zato sam počela istraživati vojne odvjetnike.
Naposljetku mi je netko javio da poznaje nekog.
Mayra me nazvala i rekla: „Vi ste prava osoba za ovo.
Imate mnogo iskustva."
ODVJETNICA GUILLENOVIH
Potvrdila sam to.
Rekla sam joj da imam klijente u bazama diljem svijeta, ne samo u SAD-u.
da imam iskustva u radu s vojskom, da govorim njihov jezik
i da bi mi bila čast pomoći im.
Dok sam razgovarala s njom, odmah sam osjetila povezanost.
Rekla mi je da će nas zastupati pro bono i da ćemo vidjeti što će biti dalje.
Uspjela je pokrenuti stvari.
Najvažnije je bilo pronaći Vanessu.
Vidjela sam da vojska ne mari za to.
Samo će ih otpiliti.
Zato sam im rekla da moramo sami istražiti.
Počela sam zvati ljude koji bi mi mogli nabaviti informacije.
Dali smo sve od sebe.
Budući da nismo dobivali odgovore od Fort Hooda,
javili smo se organizaciji EquuSearch koja se bavi
pronalaženjem nestalih osoba.
Uspjeli su nam pomoći.
Organizacija Texas EquuSearch pretraživala je područje oko Fort Hooda
u potrazi za bilo kakvim tragovima o Vanessi.
Vojska je oklijevala dopustiti im da se uključe u potragu,
no budući da je bila pod povećalom javnosti,
nije imala izbora.
Nadam se…
OSNIVAČ
…da će prava osoba vidjeti letak i javiti se.
Tim Miller rekao mi je da ga ne vole i da mu ne žele ništa reći.
Rekla sam mu da ne vole nikoga tko želi riješiti slučaj.
Rekla sam da ćemo je naći bez obzira na sve.
Koliko god to dugo trajalo,
želim svoju sestru.
Posvuda sam tražila svoju kćer,
poput uplakane žene u moru suza.
U jarcima,
na pruzi.
Molila sam krunicu, govoreći: „Pronaći ću je. Kunem se, pronaći ću je.”
Nije propala u zemlju.
Pronaći ću je.
Nitko na višem položaju u bazi nije se javio dok se priča nije pročula.
Pomislila sam, želite nešto reći tek dva mjeseca poslije?
Dana 22. travnja Vanessa Guillen, pripadnica Treće pukovnije…
DVA MJESECA POSLIJE…
…bila je na dužnosti, a posljednji je put viđena oko podneva.
Negdje postoji osoba koja ima informaciju koju trebamo
da vratimo Vanessu kući.
Moramo vratiti Vanessu njezinoj vojnoj obitelji.
U tijeku je opsežna potraga koju provode pripadnici vojske, kao i vojna policija.
Istragu vodi vojno zapovjedništvo za kriminalističke istrage.
Detektivi iz Fort Hooda izluđivali su me.
Nisam imala strpljenja. Svake sam noći plakala i nisam spavala.
Nisam spavala i plakala sam. Pronaći ću svoju kćer.
Mama je smatrala da je bitno istaknuti seksualno uznemiravanje,
no oni su to zapravo ignorirali.
Jedne noći, kad nisam mogla spavati, zapitala sam se trebam li to objaviti.
Mislim, ipak je to vojska. Pomislila sam, što ako upadnem u nevolju?
Odlučila sam to objaviti.
KAKO NETKO MOŽE NESTATI IZ BAZE I NAREDNIK SEKSUALNO UZNEMIRAVATI VOJNIKA?
ZAŠTO VOJNICI NE KAŽU ISTINU? ZAŠTO IH SE SEKSUALNO UZNEMIRUJE?
SVAKOG VOJNIKA, BEZ OBZIRA NA SPOL, TREBA POŠTOVATI.
Lupe me jednog dana pitala jesam li vidjela hashtag na Twitteru.
Zatim mi je počela pokazivati priče.
Priče ljudi sa sličnim iskustvima kao moja sestra
na Facebooku i Instagramu, posvuda.
Jedan je časnik došao u moju kuću i nasilno me silovao.
Jedan od mojih nadređenih uzeo me pod svoje.
Pripremao me da bi me mogao zlostavljati.
To je mnogo više od fizičkog napada.
Ako to nisam mogla spriječiti, kako ću se ikada opet moći zaštititi?
Sjećam da je taj hashtag objavljen i da su se svi aktivirali.
Promijenila sam profilnu sliku na društvenim mrežama.
Stavila sam Vanessinu sliku i napisala #jasamVanessaGuillen.
Sjećam se da sam rekla: „Bože, ona je mi. To smo mi.”
Mene su napali 1992., a Vanessu 2020. godine.
Upravo sada, dok razgovaramo, nekoga napadaju.
Nekoga zlostavljaju u vojsci.
-Što želimo? -Pravdu!
-Kada je želimo? -Odmah!
Želimo da svi kažu članovima obitelji Guillén da nisu sami!
Kad smo vidjeli ljude koji su dolazili sa svih strana,
u nama se probudila nada koja je sve više rasla.
-U Houstonu. -Tvrdim da nema pravde!
-U Austinu, San Antoniju. -Tvrdimo da nema pravde!
U Kaliforniji.
U Meksiku, gdje su rođeni moji roditelji, postoje mnogobrojni murali.
Čak su u Egiptu postavljeni plakati s natpisom „Ja sam Vanessa Guillén”,
kao i u vojnim bazama diljem svijeta koje su podržavale obitelj.
Slijedi prijenos uživo tiskovne konferencije iz Fort Hooda
o nestanku Vanesse Guillén. Poslušajmo.
Ovaj je slučaj potegnuo brojna pitanja o seksualnom napadu
i postupanju Fort Hooda u takvim slučajevima.
ZAPOVJEDNIK
Što možete reći javnosti o tome?
Sve optužbe za seksualni napad i uznemiravanje temeljito se istražuju,
bez obzira na izvor i na što se odnose,
jesu li povezane s nestankom specijalistice Guillén ili nisu.
Takve, kao i sve druge optužbe shvaćamo ozbiljno.
Istražit ćemo ih koliko god je to moguće. To nije prihvatljivo.
Vanessa se osjećala nelagodno na poslu zbog nekoliko osoba.
Obje su osobe govorile neprimjerene stvari
i bile su nam nadređene.
Bilo joj je neugodno javno to priznati.
Mislila je da se zapravo ništa neće poduzeti u vezi s tim.
Dobar dan.
Nismo ništa saznali…
VIŠI AGENT, ODJEL ZA KRIM. ISTRAGU
…a ispitali smo stotine ljudi, uključujući sve poznanike i suradnike gđice Guillén.
Dakle, ne postoji optužba da je seksualno napadnuta ili uznemiravana
i svaka informacija o seksualnom uznemiravanju istražena je
u potpunosti, bez ikakvih vjerodostojnih informacija.
Ta me konferencija strašno razljutila.
U osnovi su rekli da je lagala.
Usuđujete se javno reći da nije seksualno uznemiravana?
Kakva drskost.
Tada su znali mnogo više nego što su nam govorili.
Jutros smo došli s brojnim pitanjima.
KONGRESNICA, TEKSAS
Dobili smo neke odgovore, ali i dalje imamo puno pitanja.
Sad su upotrijebili riječi „prljava igra”.
Slijede sve tragove koje mogu slijediti.
Neće nam reći koga istražuju ni zašto.
Želimo znati što se dogodilo, tko koga štiti i zašto se to zataškava.
Taj je dan bio vrlo naporan.
Znam da mama nije htjela ići taj dan.
Emocionalno se nije dobro osjećala.
Prije svega želim zahvaliti Bogu što me izvukao iz kreveta da dođem ovamo.
Predugo im je trebalo da počnu tražiti moju kćer.
Otpočetka sam ih preklinjala da traže moju kćer, ali to nisu učinili.
Zašto tek sada prave predstavu od potrage za mojom kćeri?
Zahtijevam pravdu i poštovanje prema meni i mojoj kćeri,
vojnikinji koja je otišla u vojsku da služi svojoj zemlji i svima nama.
Ako moju kćer, ne daj Bože, pronađu mrtvu, zatvorit ću ovu bazu!I
Nastavljamo dalje.
Nekoliko dana poslije bio mi je rođendan.
Teta me pitala jesam li provjerila mobitel. Rekla sam da nisam.
Rekla je da je nešto na vijestima.
Jutros oko 11.30 ovdje su pronađeni ljudski ostaci.
Ured šerifa okruga Bell obavijestio je FBI i CID koji su došli…
Nazvao me Tim Miller, osnivač organizacije Texas EquuSearch.
Bio je jednostavno
veoma izravan
i opisao je neke stvari koje ne mogu ponoviti.
Jednostavno ih ne mogu izgovoriti.
Teta me čula kako plačem. Prišla mi je i rekla: „Mama te ne smije vidjeti.”
Morala sam se sabrati u dvije minute.
Morala sam sve držati u sebi..
Prije nego što je došao policajac rekla sam mami.
Rekla je da trebamo razgovarati.
Pitala sam je jesu li nešto našli, rekla mi je da jesu.
Pitala sam što su pronašli. Rekla mi je: „Mama, budi snažna, molim te.”
„Bit ću jaka.” „Mama, ne znam kako da ti to kažem.”
„Reci mi, kćeri. Snažna sam. Reci mi.” „To je naša mala.”
Pitala sam: "Kako to misliš? Jesu li je našli?”
„Da, mama.
Ali ne onako kako bi ti htjela.”
„Nastavi”, rekla sam. „Ubijena je”, rekla je.
„Ne, zaboravi.”
U tom sam trenutku poludjela.
Poludjela sam od boli.
Rekla sam da to nije ona, no ona mi je ponavljala da jest.
„Hoću li je vidjeti, zagrliti, milovati njezino divno djevičansko lice?”
„Da, mama, ali moraš se strpjeti.”
„Uzmi lijek za smirenje i spavaj.
Moraš biti dobro za našu malu, za njezin pokop i sve to.”
„No zašto su to učinili mojoj kćeri? Zašto?”
„Ne znamo, mama.”
„Je li ovo noćna mora, kćeri?”
„Nije, mama.
To je naša mala Vanessa.”
Živjela Vanessa Guillén!
U području gdje je pronađena Vanessa nešto je spaljeno.
Pronašli su komade plastike.
Tog smo dana razgovarali s predstavnikom vojske.
Uglavnom, sve su sasuli na nas,
cijelu istragu,
bez ikakvog suosjećanja.
Onda se vijest pročula.
Kad je nestala specijalistica Guillén, nekoliko agencija, uključujući FBI,
otišlo je istraživati u Fort Hood.
U novoj tužbi navodi se da je ubijena.
Specijalist Aaron Robinson udario je Guillén čekićem u glavu više puta
i ubio je u bazi, a potom je stavio u kutiju.
Isprva nam je rekao da je otišao u jedinicu na obuku i potom otišao kući.
No budući da smo mu locirali mobitel, alibi mu nije držao vodu.
Nakon toga lokacija njegova mobitela dovela nas je do rijeke Leon.
GENERAL-PUKOVNICA
Još jedna osumnjičenica, dvadesetdvogodišnja Cecily Aguilar,
optužena je zbog povezanosti s nestankom Guillén.
U izjavi na pet stranica Aguilar priznaje da mu je pomogla riješiti se tijela.
Odveo ju je na most blizu rijeke Leon gdje su je raskomadali, zapalili
i zakopali na tri različita mjesta.
Tog dana kad su otkriveni Vanessini ostaci
Robinson je zadržan zbog kršenja protokola povezanih s bolešću COVID 19,
a čelnici CID-a nisu obavijestili vojnika zaduženog za čuvanje Robinsona
da je osumnjičen za Guillénino ubojstvo.
Robinsonu je dopušteno imati mobitel, pa je pročitao da je pronađeno tijelo.
Nazvao je svoju djevojku Cecily Aguilar i rekao joj: „Dušo, pronašli su komade.”
Robinson je nekako uspio pobjeći vojniku.
Policajci su pronašli osumnjičenika kako hoda oko 10 km od Fort Hooda.
Kad se policija suočila s njim, on je izvukao oružje i ustrijelio se.
Nesumnjivo su znali da je Robinson ubojica, a nisu ga uhitili?
To je ogroman propust.
Agent CID-a trebao je biti otpušten. Zapovjednik je trebao biti otpušten.
Ljude je trebalo kazniti. Ništa se od tog nije dogodilo.
Kako se to može dogoditi u vojnoj bazi? Dok je bila na dužnosti?
Fort Hood, „sjajno mjesto”, nije učinio baš ništa!
Ovo je dokaz da su nam lagali!
Ako je vojska ovim sastankom željela izgladiti odnose s obitelji Guillén,
to im nije uspjelo. Zapravo, obitelj je izjavila
da je jednako ljuta zbog toga kako se vojska ponijela
u slučaju ubojstva Vanesse Guillén i njegovoj daljnjoj istrazi.
Lupe Guillén, Vanessina sestra, rekla je da obitelj
i dalje nema neke odgovore, točnije, zašto je Vanessa ubijena
i zašto je vojsci trebalo toliko dugo da suzi istragu.
Vojska i druge službe koriste se Zakonom o zaštiti podataka
da bi uskraćivali informacije žrtvama i njihovim obiteljima.
Vojska će reći nešto poput: „Poduzeli smo odgovarajuće mjere.”
I to je sve.
Kaznenopravni sustav u vojsci razlikuje se od civilnog
u tome što civilni sustav kontroliraju tužitelji i suci.
U vojsci ga kontrolira zapovjednik koji nije odvjetnik.
Računaju na to da će žrtve i njihove obitelji šutjeti
ili da medije to neće zanimati.
U ovom su se slučaju gadno prevarili jer obitelj Guillén nije kanila šutjeti.
Natalie me naučila mnogo o tome kako vojska ima vlastitu nadležnost
i kako civili zapravo ne mogu učiniti ništa,
osim ako se radi o višim vlastima, u ovom slučaju o Kongresu.
Put ka pravdi zapravo bi bio iznijeti prijedlog zakona.
Budući da u vojsci nema posljedica za seksualno uznemiravanje,
svi mogu što hoće. To se može riješiti samo zakonom.
Može postojati milijun pravila.
Pravila postoje! Pridržava li ih se itko? Ne.
Vojska nije učinila ništa da se uhvati ukoštac s tim.
Pravda nije samo pronalazak odgovora na ubojstvo moje sestre.
Radi se i o pokušaju pomoći žrtvama.
Mislim da nam je to bila dužnost,
posebno u Vanessino ime kao žrtve seksualnog uznemiravanja.
U razgovoru s obitelji pitala sam ih misle li da je to dobra ideja.
Morali bismo stalno ići u Washington i sastajati se s političarima.
Pitala sam ih žele li ići na drugi kraj zemlje.
Rođena sam ovdje u Houstonu. Ovdje sam cijeli život.
Tijekom cijelog našeg zajedničkog života nikad se nismo razdvojili.
Velika je odgovornost biti najstarija.
Mami obično treba pomoć
jer joj zdravstveno stanje trenutačno nije najbolje.
Braći i sestrama sam starija sestra,
ali sam im pomalo i poput majke.
Mama je prva mama, a Mayra je druga mama.
Vanessa je bila poput treće mame.
Ako bih se neprimjereno ponašala u školi ili dobila lošu ocjenu,
korila bi me kao da mi je mama.
Tjerala bi me da pišem zadaću i gledala me dok ne završim.
Prije Vanessine smrti živjela sam poput svakog drugog običnog djeteta.
Živjela sam iz dana u dan, išla u školu, bavila se sportom, družila s prijateljima.
Išla sam u drugi srednje.
Kad razmišljam o povratku u vrijeme kad mi je život bio normalan,
više neće biti tako.
Svaki put kad pokušam živjeti normalan život ili se vratim na posao
raditi ono što sam radila i prije,
mislim o Vanessi.
Za mene i moju obitelj postala je odgovornost boriti se za to.
Nismo imali drugog izbora nego boriti se za donošenje zakona
u ime moje sestre koji će pomoći drugima.
Za usvajanje zakona potrebno je glasanje u Kongresu i Senatu,
kao i predsjednikov potpis.
Velik je to posao.
KOLOVOZ 2020. G.
Obitelj Vanesse Guillén sastala se s predsjednikom Trumpom.
On im je rekao da Ministarstvo pravosuđa istražuje njezino ubojstvo.
Natalie je ugovorila sastanak s Donaldom Trumpom.
Trebam vašu pomoć u borbi za pravdu za moju kćer.
Želi vašu pomoć u borbi za pravdu zbog onog što se zbilo.
Kako se to može zbiti u vojnoj bazi gdje treba biti sigurno,
ali vojnici nisu sigurni?
Želimo istragu Kongresa jer nemoguće je da nitko ništa nije čuo ni vidio.
Znate da su FBI i Ministarstvo pravosuđa sada ondje i da provode opsežnu istragu,
kao i vojska. Dakle, zaista opsežno istražuju.
Ušli biste u povijest s Vanessom.
Ušli biste u povijest s Vanessom
jer promjena je potrebna sada. Trebamo nešto pozitivno
da bi se vojnici bez straha mogli prijaviti u vojsku i služiti svojoj zemlji
da bi im to bila čast i da bi osjećali poštovanje i sigurnost.
Tako će im zakon pomoći.
Saznat ćemo istinu o mnogo toga, a možda i o svemu, dobro?
-Puno hvala. -Dobro, ljudi, idemo. Hvala.
-Nema pravde! -Nema mira!
-Što želimo? -Pravdu!
-Kada je želimo? -Odmah!
Obitelj Guillén sastala se s predsjednikom
radi razgovora o zakonu „Ja sam Vanessa Guillén”.
Lupe je obula visoke potpetice. Vjerojatno ste ih primijetili.
Prekrasne su. Vanessa joj ih je kupila i zato ih je htjela obuti danas.
Tada sam prvi put vidjela Lupe kako govori na pozornici.
Nije se suzdržavala.
Vrlo mi je teško biti ovdje. Ovamo sam došla bosa
jer mi je Vanessa poklonila te cipele i odlučila sam ih obuti
jer je ovo za nju i ni za kog drugog. Ovo je za Vanessu.
Moja je sestra sad s Bogom. Na boljem je mjestu.
Ostale žrtve ovdje su s obiteljima,
ali moja sestra nije.
Bravo, Lupe!
KONGRESNA ISTRAGA: PRAVDA ZA VANESSU
Predsjednik Trump
obećao je podržati prijedlog zakona #JasamVanessaGuillen.
Svima koji su rekli
da se predsjednik neće sastati s nama i da nećemo ući u Bijelu kuću:
upravo smo se sastali s njim i podržava nas.
Nešto ću vam reći: prišao mi je i pitao me koliko imam godina.
Šesnaest, rekla sam.
Rekao je: „Trebamo ljude poput tebe. Zadivljen sam što si vrlo zrela,
što govoriš što misliš i što se ne bojiš govoriti.”
Ni vi se ne bojte govoriti!
Ako imamo podršku predsjednika, želim i podršku nacije
jer ne radi se o republikancima i demokratima ni o rasi.
Radi se o čovjeku, dakle tiče se svih nas.
Važan je to zakon.
Počinitelji seksualnog uznemiravanja uglavnom su na vodećim položajima
u zapovjednom lancu.
No ti su isti zapovjednici oni koji uzimaju istragu u svoje ruke.
Bit je da se to makne iz zapovjednog lanca
i da žrtve savjetuju profesionalci, odvjetnici.
Kongresnica Jackie Speier i kongresnik Oklahome Markwayne Mullin
zalažu se za taj zakon.
Bilo nam je drago svima reći da je taj prijedlog zakona
poduprla i pokrenula obitelj Vanesse Guillén.
Smatrala sam da je najbolje zamoliti Jackie Speier
da podupre taj prijedlog zakona jer sam znala da ona to može riješiti.
Ovime sam se počela baviti 2010. g.
O tom se problemu govori, no to je poput povratka u 50-e i 60-e.
Govorilo se o tome kako je razlog zašto se to događa
to što su žene u vojsci nosile izazovnu odjeću ili previše pile.
Godine 2011. predstavila sam prvi prijedlog zakona…
KONGRESNICA, KALIFORNIJA
…u vezi sa seksualnim napadima u vojsci.
Skandali sa seksualnim napadima postali su uobičajeni u vojsci.
To je rezultat pravnog sustava koji se temelji na zapovjednom lancu,
a koji neki žele zaštititi pod svaku cijenu.
Osuđujete cijeli zapovjedni lanac. Zato me to dira.
Ako se zapovjedniku oduzme odgovornost,
potkopava se njegova sposobnost vođenja.
Isprva se opirala vojska.
Oni uvijek govore što treba, no očito se radilo o epidemiji.
Zapovjednike treba više uključiti u rješavanje ovog problema, a ne manje.
Zapovjednici moraju sudjelovati u redu i disciplini u svojim jedinicama.
Smatrali su da zapovjednici moraju imati isključivu nadležnost za sve.
Prije su zapovjednici odlučivali smije li se netko razvesti.
SENATORICA
Zapovjednici su odlučivali treba li liječnik amputirati nogu.
Ti prvotni zakoni od prije 200 g. osmišljeni su
za donošenje odluka na bojištu.
Tomu više nije tako.
Promijenili smo način na koji to rješavamo i trebamo nastaviti s promjenama
putem profesionalizacije pravnog sustava.
Ako jedna od pet žena koje služe u vojsci kaže da je izložena
neželjenom seksualnom kontaktu, to je golem problem.
U civilnom sektoru postoji isti problem.
U vojsci je drukčije. Sve se vrti oko zapovjednog lanca.
Vojnim pravosuđem upravlja zapovjedni lanac
koji ima potpunu vlast nad njim.
Usporedio bih to sa sljedećim: recimo da zaposlenika Walmarta
seksualno napadne drugi zaposlenik
i da voditelj na to kaže: „Dobro, ne vjerujem ti i to je to.”
Ili da kaže: „Mislim da je to ozbiljno. Obratit ću se voditelju ureda”,
a da voditelj ureda na to kaže: „Ništa se nije dogodilo, odlazi.”
Ili da voditelj ureda to proslijedi regionalnom voditelju
koji to potom prosljeđuje upravi
i da na koncu direktor u Walmartu odlučuje hoće li se nekog kazneno goniti.
To je apsurdno. Nitko ne bi želio raditi u takvom sustavu,
ali tako je to u vojsci.
Zbog mučnog ubojstva Vanesse Guillén vojska je bila prisiljena shvatiti
da to neće biti jedan od onih slučajeva
koji se može zataškati.
Obećali su nam da će se o prijedlogu zakona glasati 30. rujna,
na Vanessin rođendan, i veselili smo se tomu.
Kad je došao taj dan, samo sam primila poziv
da se to nije moglo učiniti.
Bila sam razočarana.
Prijedlog zakona trebao je ići na glasanje, ali nije.
Nikad nije stavljen na glasanje.
ISTINA ĆE TE OSLOBODITI
Prijedlozi zakona propadaju ako se ne usvoje do kraja godine
jer iduće godine saziva se novi Kongres koji kreće ispočetka.
Kongres je trebao glasati o zakonu u rujnu, no ništa se nije dogodilo.
Zakon „Ja sam Vanessa Guillén” nije usvojen i to je frustrirajuće.
OVO JE TAKO TUŽNO! TO JE SAMO POLITIKA! A DA SE RADI O NEKOM NJIHOVOM?
OVO JE UVREDA ZA VANESSU, NJEZINU OBITELJ I SVE ŽRTVE!
ZAR JE ITKO MISLIO DA ĆE TRUMPOVA VLADA TO UOPĆE POGLEDATI?
Tužno je vidjeti sve te žrtve.
TAJ ZAKON TREBA USVOJITI ZA ZAŠTITU NAŠIH VOJNIKA!
Ne znam kako im pomoći, a ništa se ne poduzima.
Otkako se zbilo to s prijedlogom zakona,
mojim je to roditeljima teško palo.
Majka mi se razboljela.
Pomakni to udesno.
Nikad to neću naći.
-Evo ga. -Bravo.
Kad će se početi iznositi stvari iz sobe?
Kad dobijem pomoć.
-Kad? -U siječnju, ako Bog da.
Bitno je da smo svi dobro.
Ne.
Bolest je posvuda.
Nakon tragedije uslijedila je bolest.
Kažu da poslije kiše dolazi sunce. Ako Bog da, tako će i biti.
Ne znam.
Nama je nakon kiše došla bolest.
Znam da nam nije lako, ali kako da se nosim sa stresom?
Postoje dani kad želim sve isključiti.
Onda promislim i shvatim da to nikom ne pomaže.
Zato jednostavno nekako moram nastaviti.
Dobro.
Doznajemo da branitelji Cecily Aguilar žele da se odbaci njezino priznanje.
Njezin odvjetnik tvrdi da joj nikad nisu izrečena prava.
Nedavno smo saznali da je Robinsonova djevojka Cecily Aguilar
pokušala poništiti svoje priznanje, tj. sve što je rekla CID-u
u cijelom tijeku postupka, ali mi to nećemo dopustiti.
Bog vam pomogao i štitio vas
na vašem dugom putu.
Kćerkice moja, Bog te blagoslovio i podario ti zdravlje.
I pokušaj ne plakati.
Budi jaka.
Priznanje igra veliku ulogu u ovom kaznenom progonu.
Bez njega ne znam postoje li dokazi kojim bi se dokazala njezina krivnja.
Idemo u Waco.
Idemo u sudnicu
poslušati što ona ima za reći.
Ponosna sam na njih jer to rade za svoju sestru.
I, baš kao što su joj obećale,
učinit će sve što je u njihovoj moći da otkriju istinu.
Kako li se samo usuđuje?
Obitelj ima pravo zatvoriti poglavlje o gubitku svoje kćeri.
Najvažnije je pitanje, zašto?
Zašto ju je ubio i zatim je se zapravo u potpunosti riješio?
BUDI GLAS, BUDI PROMJENA
Ne razumijem zašto mu je Aguilar pomogla učiniti to.
NEKA AGUILAR OSTANE U ZATVORU
Nadam se da ispituju Aguilar kako bi vidjeli što zna.
Pravda!
Pravda za Vanessu!
-Što želimo? -Pravdu!
-Kada je želimo? -Odmah!
Roditelji i obitelj nisu htjeli da idem u sudnicu zbog moje dobi.
Prolaziti kroz to bilo bi donekle traumatično.
-Kako se zove? -Vanessa!
-Glasno i ponosno! Što želimo? -Pravdu!
Pravda! Pravda! Pravda za Vanessu!
Pomislila sam, ako unutra ne mogu ništa,
mogu barem nešto učiniti vani.
Mislim da bi sada bilo sjajno povezati se kao zajednica,
recimo, ako netko želi govoriti, reći svoje ime, podići ruku ili bilo što.
Proslijedit ćemo megafon, dobro?
Dobar dan. Došla sam iz Austina.
Ako zajednički budemo zahtijevali pravdu za Vanessu, dobit ćemo je.
Ovo mi puno znači jer sam i sama žrtva seksualnog napada.
Mnogi kažu da kao pojedinci ne mogu ništa promijeniti.
Ja sam jedna osoba, ovdje sam i moj se glas čuje.
Svi mi imamo glas. Zato kažem: „Budi glas, budi promjena.”
Ovdje smo uz tebe. Tvoja borba je naša borba.
Bez obzira na dob, spol i rasu,
kako bi se nešto promijenilo, moramo javno govoriti.
Ja sam Lupe Guillen. Imam 17 godina. Još uvijek idem u srednju školu.
Ja sam Vanessina najmlađa sestra.
Kad sam imala četiri ili pet godina, imala sam problema i nisam mogla govoriti.
Progovorila sam sa sedam godina.
Bilo me sram i zato sam mislila da trebam šutjeti.
Nisam ni pokušavala jer kad bih pokušala, ne bih uspijevala.
Zbog tog su me zlostavljali.
Mislim da sam sada
zbog toga postala vrlo otvorena osoba.
Iznosim svoje stavove kad trebam.
Govorim u dobru svrhu i rado to činim.
Žena po imenu Cecily Ann Aguilar unutra je i gleda mojoj obitelji u lice.
Usuđuje se pokazati lice nakon onoga što je učinila mojoj sestri.
Gledala je kako je tijelo raskomadano i spaljeno.
A zatim je imala snage iskopati rupu, odvesti se do rijeke
i šutjeti dva mjeseca, iako nas je vidjela na vijestima baš svaki dan.
Oduzela mi je priliku da je još jednom vidim.
No moja mama uvijek kaže da se treba nastaviti boriti.
Ja se svakog dana sama podsjećam da nije riječ samo o Vanessi,
nego o svima nama.
Nadajmo se da se sve što se događa unutra odvija onako kako želimo.
Zato, hvala.
Upravo smo došli sa saslušanja.
Sudac je odbio zahtjev za poništavanje izjave Cecily Aguilar,
tj. njezinog priznanja o onom što se dogodilo.
Saznali smo da je Cecily tvrdila da joj je Robinson uperio pištolj u glavu
te noći kad mu je pomogla riješiti se Vanessina tijela.
To nam je teško povjerovati. Sigurni smo da je to dio taktike obrane.
Pokušala je izvrnuti istinu, ali danas joj zakon nije išao u prilog.
U ovom slučaju nadamo se da će pravda pobijediti.
Ovo je korak u pravom smjeru, korak ka pravdi za moju sestru,
pravdi za Vanessu Guillén.
Nećemo se prestati boriti. Nastavit ćemo dalje.
Pravda za Vanessu!
SVIBANJ 2021. G.
Američka vojska objavila je izvještaj u kojem stoji da su zapovjednici
u Fort Hoodu ignorirali pritužbe Vanesse Guillén o uznemiravanju.
Vojni dužnosnici potvrdili su ono što obitelj Vanesse Guillén otpočetka govori:
doživjela je seksualno uznemiravanje u Fort Hoodu.
Dokazano je seksualno uznemiravanje.
To ste istraživali pet mjeseci?
Zbog toga sam bila očajna?
Vojska je nakon kriminalističke istrage
rekla ono što sam ja već odavno rekla.
Za to?
Zaboga, to već svi znaju.
Ja to znam jer sam joj majka. Bog vam neće oprostiti.
Drago mi je da su potvrdili ono što smo mi govorili cijelo vrijeme.
Da nismo samo bezveze govorili jer su nam u jednom trenutku rekli
da nije bilo seksualnog uznemiravanja i da nema dokaza.
To je primjer zašto smo izgubili povjerenje u vojsku.
U izvještaju stoji da je u ljeto 2019. g.
nadređena osoba pokušala Vanessu natjerati na seks utroje.
Kasnije, tijekom vježbe na terenu, ista joj je nadređena osoba prišla
dok je obavljala osobnu higijenu u šumi.
Rekla je prijateljima i nadređenima
da se boji da će joj se ta osoba osvetiti.
Koliko su dugo zapovjednici znali za to seksualno uznemiravanje?
Jesu li već znali za to kad su ponavljali da za to ne postoje dokazi?
Zapovjednike su više puta upitali hoće li objaviti ime zlostavljača
Vanesse Guillén, no oni su to odbili.
Također nisu rekli hoće li se protiv te osobe podići kaznena prijava.
Prema razgovoru s nekoliko vojnika iz baze,
nije je uznemiravao samo jedan, nego dva zapovjednika.
Jedan od njih trenutačno još uvijek služi u Fort Hoodu.
Još uvijek dobiva plaću. Kao da se ništa nije dogodilo.
Još može nauditi nekom drugom.
Istražitelji kažu da taj incident nije povezan s njezinim navodnim ubojicom,
specijalistom Aaronom Robinsonom, i da nema čvrstih dokaza
da ju je on uznemiravao, ali da je uznemiravao nekog drugog.
Misle da ćemo im povjerovati ako nastave tvrditi da Robinson
nije seksualno uznemiravao Vanessu.
S obzirom na njegov ugled,
velika je vjerojatnost da se prije svega dogodilo baš to.
Zbog svoje loše istrage nemaju pojma
što je učinio Vanessi prije nego što ju je ubio.
Rekao bih da je najizglednije da ju je ubio tijekom seksualnog napada.
Ne sumnjam ni trena da je vojska prije svega željela
odvojiti ubojstvo od optužbi za seksualno zlostavljanje ili napad.
Bili su usred borbe na Capitol Hillu i nisu mogli dopustiti da se ta obitelj
i Vanessin nestanak upotrijebe protiv njih.
Vojska se neće promijeniti sama od sebe.
Njezina je jedina briga zaštititi vojsku.
Zato je jedini pravi odgovor na to bio donošenje zakona.
Ako se ponovno predloži nacrt zakona,
žrtve će dobiti pravdu koju moja sestra nije dobila.
Zato moramo nastaviti s tim, koliko god dugo trajalo.
PRAVDA ZA VANESSU
Kako vrijeme prolazi,
postaje sve teže.
No, na koncu moramo pronaći način da to učinimo.
Kongres nas je saslušao, uvjerit ćemo ga i da usvoji zakon.
Odlučili smo napraviti novi prijedlog zakona
i nadati se da će biti usvojen jer nam je to bila posljednja prilika.
Nema šanse da ćemo ikad više uhvatiti zamah u kampanji kao ove godine.
Nakon predsjedničkih izbora odlučili smo Bidenovoj vladi
po drugi put predstaviti prijedlog zakona „Ja sam Vanessa Guillén”.
Nadamo se da nas podržati Zastupnički dom i Senat
i da će to predsjednik pretvoriti u zakon.
Kako se osjećaš?
Malo bolje.
Dobro.
Reci Lupe da jede.
Da, pogledaj.
Pojedi to voće.
Zdravo je.
-Čut ćemo poslije. -Zahvali Natalie na svemu.
Dobro.
-Dobro, kćeri, bok. -Molit ću se.
-Bok. -Bok.
Što je to pravda?
Pravda se ne svodi samo na zatvaranje ili privođenje pravdi
osobe koja je sudjelovala u ubojstvu.
Radi se i o pravednosti.
Dobar dan, zastupnice. Mayra Guillén. Već se dugo nismo vidjele.
-Obećali smo vam. -Hvala.
-Lijepo vas je vidjeti. -Bok, Lupe. Kako si?
Drago mi je.
Nikad nećemo vratiti Vanessu, ali da se radi o mojoj kćeri,
mislim da je najbolje što možemo učiniti borba za zakon s njenim imenom
koji će promijeniti povijest. To bi, donekle, bila pravda.
Dobar dan svima.
Kao predsjednica ponosno podržavam zakon „Ja sam Vanessa Guillén”.
PREDSJEDNICA ZASTUPNIČKOG DOMA
Hvala što ste nam pomogli održati obećanje obitelji od prije godinu dana
da ćemo donijeti zakon i pokrenuti promjene.
Moramo biti glas, biti promjena i odati počast mojoj sestri.
Želimo se pobrinuti da se njezino ime ne zaboravi.
Ta promjena mora se dogoditi, i to sada.
-Mama vas pozdravlja. -O, hvala.
-Zahvaljuje nam što ste uz nas. -Hvala ti na tom.
Pogledaj mi stopala.
Zašto si obula te cipele?
Ne znam.
-Možemo li se ondje fotkati? -Da, to sam i ja htjela. Dođi.
-Brzo ćemo se fotkati. -Može.
Dobro.
Desetljećima gledamo senatore, kongresnike i kongresnice kako se bore za to.
I svake godine dožive neuspjeh.
To je postao problem o kojem ne želimo razgovarati.
Shvatila sam da držim megafon i da se moram pobrinuti
da svaka osoba i novinar čuje za to.
Neće doživjeti neuspjeh dok sam ja tu. Promjena je nužna.
Sad smo pokrenuli lavinu i moramo je pretvoriti u zakon.
Uspijevali ste uvjeriti članove kongresa, ali neki od njih
koji su vas podržavali prošle godine sad vas ne podržavaju.
Razgovarajte s njima.
Sastajemo se s kongresnicima i kongresnicama i pokušavamo ih uvjeriti
da podrže prijedlog zakona.
Sada se nadamo da će se glasanje odviti do kraja godine
jer u suprotnom nagodinu moramo početi ispočetka.
-Bok. -Bok, senatorice.
Ja sam Natalie Khawam, drago mi je.
SENATORICA
-Ovo je Mayra. -Mayra.
Važno je da nastavimo s pritiskom
i istaknemo da se radi o općem problemu koji se tiče svih nas.
Nadamo se i smatramo da će se zakon usvojiti ove godine.
Ovo se zahuktava,
SENATORICA
Za mene je prekretnica bila tvoja sestra.
Često spominjanje Vanessina ubojstva
budi brojne uspomene.
Zato je neprestano ponavljanje
dosta teško.
Kad netko pretrpi takav gubitak na tako ružan način…
VOĐA VEĆINE U SENATU
ljudski je instinkt, kako stoji u Bibliji, „proklinjati tamu”.
No, svetački je instinkt zapaliti svijeću.
To vi činite da se to više nikad nikom ne bi dogodilo.
-Da. -Dirljivo.
Bilo je puno uspona i padova s ljudima
za koje sam mislila da će biti na strani dobroga i boriti se za nas.
Temeljna etika vojske…
SENATOR
…jest štititi svoje kolege i podređene, a ne ih iskorištavati.
Tako je.
Unatoč novom zamahu, i dalje postoji snažan otpor
među starijim senatorima i starijim kongresnicima
u odborima za oružane snage u Senatu i Zastupničkom domu
prema sveobuhvatnoj i korjenitoj reformi.
Sjetim se odlučnosti koju je uvijek imala Vanessa.
Učinit ću to u sjećanje na nju.
No mrzim to što sam danim odvojena od obitelji,
osobito od mame.
Kako se ti držiš?
-Dobro, samo sam frustrirana. -Jest frustrirajuće.
Budući da stalno putujemo u Washington, a ne možemo ništa,
samo čekamo da se zakon usvoji.
Vlada ne može raditi brzo.
Nažalost, osmišljena je da radi jako sporo.
KONGRESNIK
Mnogo puta pruži se samo jedna prilika za zakon
jer ako ga iznesete i ne usvoji se, šanse da dobijete drugu priliku male su.
U ovom trenutku neki su protiv njega.
Važno je odabrati pravi trenutak, a ne znam kada će se on ukazati.
Lupe je puno javno govorila i to ju je jako emocionalno potreslo.
Zato joj zapravo pokušavam reći da se ponosim njome.
Nikad dosad nisam dobila priliku tugovati.
Zato mi to teško pada.
Pokušala sam to učiniti na pravi način, no ne postoji pravi način za tugovanje.
U meni se nagomilala tjeskoba i sad postanem nervozna blizu ljudi,
bez obzira na to koliko ih je.
To sada utječe na moj svakodnevni život.
Sve mi je to previše.
Odvojila sam se od mnogo toga,
poput svojih prijatelja
i nogometa.
Uvijek se prisjećam kako sam igrala nogomet sa sestrom
i kako to više nikad neću moći raditi.
Sada se pokušavam vratiti na staro,
no kad prođete kroz toliko toga,
vaš se pogled na svijet jako promijeni.
Mislim da svi mi trebamo odmor.
Osobito radi mentalnog zdravlja.
Neću odustati od sestre.
Borit ću se za nju, pa makar i iz pozadine.
Lupe je bila prisiljena odrasti.
Sad se mora vratiti u školu i usredotočiti se na povratak na staro.
Zaslužuje uživati u životu.
ZALJEV TAMPA, FLORIDA
Nedostaje mi još 300 riječi u eseju. Mislim da sam ga dobro napisala.
Dobro, mogu ga pregledati. Pošalji mi ga kad završiš da ga pročitam.
Bok, Lupe, super šiške.
Natalie naporno radi, ali je i doista zabavna osoba.
Stalno joj govorim da nije uštogljena odvjetnica
koju se ne može dobiti poslije radnog vremena.
-Halo? -Ovdje smo Mayra i ja, Natalie.
Uzela mi je mobitel, Landy.
Tu je za mene, ne samo kao odvjetnica, već i kao dobra prijateljica.
Prema meni se čak odnosi kao prema kćeri i iznimno je cijenim.
Hvala, Landy. Čujemo se.
-Dobro. -Bok.
Ovo za mene nije samo posao.
Tomu sam predana.
Jednako sam predana i vlastitoj obitelji.
NATALIENI RODITELJI
Moji su roditelji iz Libanona koji smo napustili zbog građanskog rata.
Moj je tata želio da pomažem drugima.
Rekao je da se tako odužujem državi koja je pomogla meni.
Ponosna sam što sam Libanonka, ali sam Amerikanka do srži.
Tata, smetaju li ti svjetla?
Pokušavam pronaći ritam.
Kao imigrant želiš pomoći drugim imigrantima. To je poziv.
Postaješ dio šire obitelji sa zajedničkim ciljem.
Duga borba između senatorice Kirsten Gillibrand i Pentagona
o postupanju sa žrtvama seksualnog napada u vojsci
doživjela je velik pomak.
Čisto informativno, kao sažetak, Gillibrandičin je prijedlog opširniji.
Naš se prijedlog tiče samo seksualnih napada u vojsci.
Na to smo se usredotočili. Njezin prijedlog obuhvaća sve prekršaje
u okviru zapovjednog lanca.
Mi smo se usredotočili na seksualni napad.
Prošli smo postupak i Jackie Speier podržala je naš prijedlog zakona,
no onda smo vidjeli Gillibrandičin prijedlog.
U neku ruku ta dva prijedloga jedan su drugom postala konkurencija.
Iako su u različitim domovima Kongresa, svi bi mislili da moraju odabrati jedan.
Tad se sve promijenilo.
Letimo se sastati sa senatoricom Gillibrand, no, naravno,
cilj nam je ostvariti suradnju.
Postići donošenje zajedničkog zakona.
Senatorica Kirsten Gillibrand ima prijedlog zakona za Senat
na kojem je naporno radila. Moj je prijedlog za Zastupnički dom.
U oba prijedloga zakona seksualni napad miče se iz zapovjednog lanca.
Slični su, ali nisu identični.
U okviru tog postupka moramo smisliti jedinstvenu inačicu.
-Drago mi je. -Hvala što ste došli.
Sigurno vam je dosta stalno dolaziti u Washington.
-Zanimljivo je iskustvo. -I dalje zahtijevati pravdu.
To je zapravo poziv. Svo ste svoje vrijeme posvetili tomu,
no smatram da je trud koji ste uložili da okupite koaliciju ljudi
koja podržava tu ideju doista bitan.
Izlazak u javnost dolaskom u Washington, kucanje na vrata, sastanci sa senatorima
upalili su i bitni su,
ali ne mogu dopustiti odobravanje inačice za Zastupnički dom.
To je dobar prvi korak.
Veoma smo ponosni na trud uložen u uspjeh.
No to nije dovoljno.
Obuhvaća seksualni napad i uznemiravanje, ali ne bi obuhvaćala Vanessin slučaj
jer se ne odnosi na slučajeve ubojstva.
U vezi s tim moramo biti prilično jasni jer, nažalost,
iza zatvorenih vrata odbacuju se reforme koje se ne sviđaju Ministarstvu pravosuđa.
U toj će sobi biti četiri čovjeka
koji ne podržavaju cijeli zakon Vanesse Guillén.
Moramo ih pritisnuti, inzistirati.
Potpuno se slažem.
Ova je obitelj prošla kroz pakao jer je htjela da se zna
za slučaj njihove ubijene sestre i kćeri.
Važno je da je u njezinu slučaju pravosudni sustav trebao biti neovisan.
Njihovo zauzimanje, njihova podrška i koalicija
vođa u Zastupničkom domu i svih nas u Senatu
ključni su aspekti ovog zakona i njegova usvajanja.
Odlučili smo spojiti prijedloge zakona i ujediniti se,
znajući da imamo podršku Zastupničkog doma i Senata, što je sjajan strateški potez.
Uvijek kažem da se unatoč planiranju
na Capitol Hillu sve može promijeniti.
-Budi dobra i jaka. -Hoću.
Učinit ćemo ovo. Hvala vam na vodstvu.
-Hvala. -Hvala na podršci.
Danas predstavljamo
Zakon Vanesse Guillén o poboljšanju vojnog pravosuđa i jačanju prevencije.
Senatorica Gillibrand i ja posvetile smo gotovo deset godina
ispravljanju ove nepravde.
Taj prijedlog zakona usvojit će se ove godine.
Blizu smo kraja.
Ovo je poput posljednjeg udarca. Ako ne pogodimo, igra je gotova.
Posljednja je prilika.
PETNAESTOGPROSINCA 2021. G.
Zalaganje za reformu postupanja kod seksualnih napada u vojsci
napreduje k usvajanju.
Zastupnički dom u glasao je o Zakonu o odobrenju troškova obrane
s revidiranim Zakonom „Ja sam Vanessa Guillen”.
Zakon se šalje u Senat prije no što dođe do Bijele kuće.
Krećemo.
Zastupnički je dom usvojio zakon. Sada čekamo glasanje u Senatu.
Ludnica.
Kad se zbiva ovako nešto, čak i kad se radi o sudu, baš i ne mogu spavati.
Postanem tjeskobna i samo želim da se to završi.
Mrzim što mi se to događa, ali si ne mogu pomoći.
Dobro. Hvala.
Dakle…
zapravo, i obraze.
Radi što god želiš.
Sviđa mi se bijela boja ispod oka i na kapku.
-Vidim to. -Inače bi mi oči bile zatvorene.
Na fotkama bi izgledalo kao da su mi oči zatvorene.
Želim ostati pozitivna.
No moram štititi klijente i njihova očekivanja.
Ne želim ni pomisliti da u nama bude nadu
samo da bi nas razočarali, ali nikad se ne zna.
Ovaj zakon uključuje povijesne, sveobuhvatne reforme
o tome kako vojska istražuje i kazneno goni seksualni napad.
AMERIČKI SENAT
Recite nam rezultate.
G. Wyden, protiv.
G. Hoeven, za.
Gđa Hyde-Smith, za.
G. Durbin, za.
G. Warner, da.
Gđica Ernst, za.
G. Whitehouse, za.
Na ovom glasanju 89 je glasova za i deset je glasova protiv.
Prijedlog se usvaja.
ZA – 89, PROTIV– 10
Po prvi put zastupnici su se složili oko zakona
kojim bi slučajeve seksualnog napada u vojsci vodio nezavisni tužitelj
izvan zapovjednog lanca.
Naziva se „povijesnom reformom” načina na koji vojska istražuje
i progoni seksualni napad.
Mnogi taj novi zakon nazivaju prekretnicom i golemim korakom naprijed.
ZAKON JE USVOJEN #JASAMVANESSAGUILLEN
ČESTITAMO, VANESSA BI SE PONOSILA!
POČIVAJ U MIRU, SESTRO. DANAS, SUTRA, ZAUVIJEK.
SILNO TE POŠTUJEM, MAYRA. TVOJ SE TRUD ISPLATIO.
-Čestitam. Uspjela si. -Hvala, Nana.
-Mi smo uspjele. Ne bih mogla bez tebe. -Ni ja bez tebe.
-Hvala. -Ponosim se tobom.
Na ovome se radi više od deset godina.
Sad kad vidim što smo postigle, pitam se samo: „Kako smo to učinile?”
To pokazuje koliki poticaj može davati ljubav prema obitelji
i dokazuje da je moguće postići sve što čovjek želi.
Predsjednik je potpisao izvršni nalog.
Seksualno uznemiravanje zločin je u vojnom zakonu.
Ovo su povijesne promjene i korak naprijed
u borbi za reforme koja traje desetljećima.
Napravili smo ključne reforme u vojnom pravosuđu
radi okončanja epidemije seksualnog nasilja i uznemiravanja.
SVE SI NAS UČINILA PONOSNIMA.
Ponosim se Mayrom što je imala hrabrosti…
PODRŽAVAMO TEBE I TVOJU OBITELJ.
…iako se ne voli izlagati oku javnosti.
Nakon usvajanja ovog zakona
smatram da Vanessa nije umrla uzalud.
IZVRŠNI NALOG
Nevjerojatno je to što smo vidjeli obitelj…
IZMJENE PRIRUČNIKA ZA VOJNE SUDOVE
…koja je ustrajala i pokrenula promjene.
Senatorice Gillibrand, rekli ste da sadrži reforme,
ali da nije dovoljno opsežan, pa ste glasali protiv. Zašto?
Imali smo ogromnu podršku, no, nažalost, odbor Kongresa odlučio je
zadržati jako velike ovlasti unutar zapovjednog lanca.
Mogućnost davanja otpusta, odlučivanje o dopuštenim dokazima
i sudskim vještacima, pa čak i o sucu, poroti, tužitelju i branitelju
i dalje su u nadležnosti nekog zapovjednika.
Odluka o kaznenom progonu
jedina je odluka koju može donijeti nezavisni tužitelj.
No i to je napredak jer sad je barem začet sustav
koji bi jednog dana mogao biti nezavisan.
Moramo nastaviti zalagati se i pružati otpor.
Moramo nastaviti objašnjavati da nije dovoljan samo jedan korak
i da treba popraviti cijeli sustav.
TEKSAS
SVIBANJ 2022. G.
Recite njezino ime!
Vanessa Guillén!
Recite njezino ime!
Vanessa Guillén!
-Vanessa! -Ovdje je!
Toliko bih toga mogla reći. Već je druga godišnjica,
a čini se kao da je bilo jučer. Ukratko, prijedlog zakona je usvojen.
Uloženo je mnogo truda i još uvijek ima puno posla
u ime Vanesse i brojnih vojnika koji još uvijek pate u tišini.
Zato ove godine opet idem u Washington. Pokušavamo se izboriti za drugi zakon
sa svim odredbama koje smo predložili prve godine.
Hvala svima što ste došli, to mi puno znači.
Vanessa Guillén u povijest će se zapisati
kao osoba koja je promijenila postupak.
Govorio sam da u vojsci treba još samo jedan skandal da se napravi reforma.
Vanessa je, nažalost, bila taj skandal.
Da je njezina obitelj šutjela,
ne znam bismo li bili tu gdje jesmo.
Cijena koju su za to platili
nemjerljiva je, ali je nemjerljiv i njihov utjecaj.
Guadalupe Guillén.
U posljednjih nekoliko mjeseci završila sam srednju školu.
U posljednje vrijeme igram nogomet.
Želim se baviti novinarstvom,
studirati, diplomirati i učiniti roditelje i sestru ponosnima.
Rekla bih da sam se razvila kao osoba, pogotovo u politici.
Jednog dana možda ću se kandidirati za neku funkciju
i nastaviti upotrebljavati svoj glas za postizanje pozitivnih promjena.
Čudo je što smo to uspjeli postići,
a toliki zastupnici to pokušavaju već desetljećima.
Kad smo je smjestili ovamo, sve je ovo bilo prazno.
Sad je puno.
Pa, svi ćemo umrijeti, no ne trebamo umrijeti tako da nas netko ubije.
Sada jednostavno moram prihvatiti
da možda nikad neću saznati što se dogodilo mojoj sestri.
Na ovom teškom putu naučila sam mnogo toga.
Vrijeme brzo prolazi, život je kratak
i treba cijeniti svaki trenutak našega života.
PRAVDA ZA VANESSU
Moj komadić raja, moja Vanessa,
u mom je srcu, kao i u srcima ljudi diljem svijeta
jer su je svi imali priliku upoznati.
Sad znam zašto je moja kći bila posebna.
Zato što mi ju je Bog posudio na kratko vrijeme.
Njezina je sudbina već bila isplanirana
i ona je imala svrhu.
ZAJEDNO SMO JAČI
ŽIVIO CILJ, ŽIVJELA RASA I ŽIVJELO JEDINSTVO!
OTVORENO GOVORITE
Obitelj Guillén podnijela je tužbu, zatraživši 35 milijuna dolara odštete
od američkog Ministarstva obrane zbog tjelesne povrede i ubojstva.
Datum suđenja Cecily Aguilar nekoliko je puta odgođen.
Ona tvrdi da nije kriva.
Vojska i dalje tvrdi da tijekom prve istrage
nisu pronađeni dokazi o seksualnom uznemiravanju Vanesse Guillén
i da nema dokaza da ju je Aaron Robinson seksualno napao.
Prijevod titlova: Ivana Kuzmić